OpenLLM-France/wikimedia huggingface dataset:
# Cité de la musique

La Cité de la musique és un establiment públic de caràcter industrial i comercial (EPIC) sota tutela del ministeri de cultura francès i agrupa un conjunt d'institucions dedicades a la música. Es troba a la porte de Pantin al quartier de la Villette, al 19è districte de París. Concebuda per l'arquitecte Christian de Portzamparc, ha estat inaugurada el 1995.
La Cité comprèn:
La Cité de la musique administra directament la Salle Pleyel mitjançant la seva filial Cité-Pleyel i tindrà sota la seva responsabilitat la futura Philharmonie de Paris.

## Vegeu també

* Parc de la Villette
* Conservatoire national supérieur de musique et de danse de Paris
* Musée de la musique
* Salle Pleyel
* Philharmonie de Paris

## Enllaços externs

* Web oficial de la cité de la musique Arxivat 2008-04-24 a Wayback Machine.
* Mediateca de la Cité de la musique, permet d'escoltar extractes dels concerts gravats a la Cité (possibilitat d'escoltar-los completament)
* Philharmonie de Paris
* Salle Pleyel Arxivat 2011-07-13 a Wayback Machine.
# Bulus (nom)

Bulus o, més rar, Bawlus és un nom masculí àrab cristià (àrab: بولس, Būlus o Bawlus, també escrit بولص, Būluṣ) que es correspon amb el català Pau, que l'àrab pren directament del llatí Paulus, o a través del grec Παῦλος. Si bé Bulus és la transcripció normativa en català del nom en àrab clàssic, també se'l pot trobar transcrit Boulos, Paulos...
En el cas concret de Pau l'Ermità, el seu nom en àrab és Bula (àrab: بولا, Būlā).
Vegeu aquí personatges i llocs que duen aquest nom.

## Notes

* ↑ Vegeu aquí les normes de transcripció simplificada dels mots àrabs.
* ↑ Excepte en el cas de personalitats àrabs contemporànies que hagin usat personalment transcripcions específiques i singulars del seu nom, es recomana, sobretot per als personatges històrics, emprar sempre la forma catalana normativa.
# Lligat

«lligat» té aquests significats:
* Lligat (música): nom que rep el legato, manera d'execució de notes musicals.
* Conjunt lligat: quan un conjunt és linealment dependent.
* Lligadura.
* Lligat (tissatge): Ordre d'entrellaçament dels fils en els teixits.
* Dit d'un objecte o uns quants subjectats amb una cinta o un altre lligam.
* Representació gràfica d'un lligat.
# Coll Pregon (Prats de Molló)

El Coll Pregon, antigament Collada del Beç, és una collada situada a 1.719,3 m alt del terme comunal de Prats de Molló i la Presta, de la comarca del Vallespir, a la Catalunya del Nord.
És al nord del terme de Prats de Molló i la Presta, en el vessant sud-oriental del Puig dels Sarraïns.

## Referències

* ↑ El Coll Pregon en els ortofotomapes de l'IGN
# Ibn al-Furat al-Misrí

Nàssir-ad-Din Muhàmmad ibn Abd-ar-Rahim ibn Alí ibn al-Hàssan ibn Muhàmmad ibn Abd-al-Aziz ibn Muhàmmad al-Hanafí al-Misrí (àrab: ناصر الدين محمد بن عبد الرحيم بن علي بن الحسن بن محمد بن عبد العزيز بن محمد الحنفي المصري, Nāṣir al-Dīn Muḥammad b. ʿAbd al-Raḥīm b. ʿAlī b. al-Ḥasan b. Muḥammad b. ʿAbd al-ʿAzīz b. Muḥammad al-Ḥanafī al-Miṣrī), més conegut com a Ibn al-Furat al-Misrí (àrab: ابن الفرات المصري, Ibn al-Furāt al-Miṣrī) o com Xams-ad-Din (àrab: شمس الدين, Xams ad-Dīn) (el Caire, 1334-1405), fou un historiador egipci.
Va escriure una història universal (Tarikh ad-dúwal wa-l-muluk). No fou molt valorada al seu temps i no se'n coneixen gaire còpies fora dels documents manuscrits. És interessant per la gran quantitats de fonts que empra, que a més són de tota mena, cristianes, xiïtes i sunnites.

## Bibliografia

* Encyclopaedia of Islam, Brill Publishers, Leiden, s.v. "Ibn al-Furāt".
# Útkine

Útkine (en (ucraïnès): Уткіне) és un poble de la República Autònoma de Crimea a Ucraïna, que el 2014 tenia 32 habitants. Pertany al districte rural de Krasnoperekopsk.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Bromodifluorometà

El bromodifluorometà, també conegut com a haló 1211, és un compost organohalogenat de fórmula ${\ce {CHBrF2}}$.

## Preparació

El bromodifluorometà, es prepara mitjançant la reacció de difluorometà ${\ce {CH2F2}}$ amb bromur d'hidrogen ${\ce {HBr}}$ en presència d'un catalitzador àcid de Lewis, com el clorur d'alumini ${\ce {AlCl3}}$. La reacció és:
${\ce {CH2F2{+}HBr{+}AlCl3->CHBrF2{+}AlCl3\cdot HF}}$
La reacció es realitza normalment a temperatures entre -20 °C i +20 °C i pressions entre 1 i 50 atmosferes. Els reactius es barregen i es fan passar per un reactor que conté el catalitzador. La reacció es pot controlar per cromatografia de gasos i el producte se separa per destil·lació.

## Ús

És un gas incolor i no inflamable que es fa servir principalment com a agent d'extinció d'incendis en extintors portàtils i en sistemes d'inundació total per protegir espais tancats com sales de servidors d'ordinadors, instal·lacions de telecomunicacions i submarins. Quan s'allibera, ajuda a extingir un incendi interrompent la reacció química de la combustió mitjançant inhibició química, trencant la cadena de reaccions químiques que sustenten un incendi.
A més, també es fa servir en algunes aplicacions industrials i de laboratori com a dissolvent de neteja i com a refrigerant en alguns sistemes d'aire condicionat.
És important tenir en compte que la producció i l'ús de bromodifluorometà s'està eliminant gradualment sota el Protocol de Mont-real a causa del seu potencial d'esgotament de la capa d'ozó, i s'estan utilitzant agents alternatius d'extinció d'incendis al seu lloc.

## Referències

* Low Ozone-Depleting Halocarbons as Total-Flood Agents. Volume 2. Laboratory-Scale Fire Suppression and Explosion Prevention Testing
* CAS Common Chemistry. CAS, a division of the American Chemical Society, n.d. (2)
# Salih

* Per a altres significats, vegeu «Tayeb Salih».
Salih fou una antiga tribu àrab que des del segle v fou el principal aliat federat dels romans d'Orient. Els seus descendents viuen avui dia a Jordània. Es van establir a terres romanes d'Orient a la regió del uadi Sirhan, probablement a les províncies d'Aràbia i de les dues Palestines (Secunda i Tertia). La seva família reial eren els Dadjaima (plural Dadjum) coneguts pels grecs com zokòmides. El primer rei fou Dawud ibn al-Habula; el seu títol era de filarca i com a federats tenien la tasca de defensar la frontera. Van combatre els perses el 421 i 440. També van lluitar a l'Àfrica contra els vàndals on van patir fortes baixes que va afectar el seu poder. A partir de vers el 500 els Salih van començar a perdre influència per l'arribada a la zona fronterera d'altres tribus com els Kinda i els Ghassan, que van derrotar el cap dels salih, Ziyad ibn al-Habula a Yawm al-Baradan, i van ocupar el seu lloc. Un filarca dels Salih encara va combatre els perses el 586 durant el setgde de Mardin, en els cinc anys que el filarcat gassànida va estar suprimit. Després de la conquesta musulmana van restar cristians.

## Referències

* ↑ Enciclopèdia de l'Islam, VIII, 1016 i 1017
# Liptovská Anna

Liptovská Anna és un poble i municipi d'Eslovàquia que es troba a la regió de Žilina, al centre-nord del país.

## Història

La primera menció escrita de la vila es remunta al 1396.
# Clàssics Moderns

Clàssics Moderns és una col·lecció de traduccions al català d'obres literàries, preferentment de narrativa. Durant els anys 1985-1993 va ser publicada per Edhasa, i dirigida pel poeta i assagista Francesc Parcerisas. La finalitat de Parcerisas, amb la col·lecció, era la d'omplir les llacunes de la literatura moderna que els lectors en català encara no tenien al seu abast, enllaçant així amb les col·leccions de la Biblioteca Popular de l'Avenç, la Biblioteca Universal, d'Editorial Catalana, i A Tot Vent, d'editorial Proa, que prenia com a models. Posteriorment va ser publicada per Edicions Proa. El catàleg inclou sobretot escriptors europeus, en especial de la tradició anglosaxona, entre els quals destaquen Jane Austen, Robert Louis Stevenson, Katherine Mansfield, James Joyce, Virginia Woolf i Ray Bradbury. Un dels trets remarcables de la col·lecció és la seva presentació formal, especialment acurada. La col·lecció comptà amb traductors de prestigi, com ara Jordi Arbonès, Feliu Formosa i Maria Antònia Oliver.

## Títols de la col·lecció

* Orlando: una biografia, de Virgínia Woolf, traducció de Maria Antònia Oliver. Primera edició: 1985
* Demian, de Herman Hesse, traducció de Feliu Formosa. Primera edició: 1985
* La campana de vidre, de Sylvia Plath, traducció de Josep Miquel Sobrer. Primera edició: 1986
* El colós de Marussi, de Henry Miller, traducció de Jordi Arbonès. Primera edició: 1987
* Les cròniques marcianes, de Ray Bradbury, traducció de Quim Monzó. Primera edició: 1987
* El Castell de Gormenghast, de Mervyn Peake, traducció de Josep Miquel Sobrer. Primera edició: 1988
* Persuasió, de Jane Austen, traducció de Jordi Arbonès. Primera edició: 1988
* Un niu de tórtores, de Katherine Mansfield, traducció de Jordi Julià. Primera edició: 1989
* El capità i l'enemic, de Graham Greene, traducció de Xavier Rello Andreu. Primera edició: 1989
* El jardí dels déus, de Gerald Durrell, traducció Jordi Arbonès. Primera edició: 1989
* Marea minvant, de Robert Louis Stevenson, traducció de Judith Willis i Toni Turull. Primera edició: 1990
* L'immoralista, d'André Gide, traducció de Marta de Bes i Oliva. Primera edició: 1990
* Franny i Zooey, de J.D. Salinger, traducció i pròleg de Jordi Sarsanedas. Primera edició: 1990
* L'Abadia de Northanger, de Jane Austen, en traducció de Jordi Arbonès. Primera edició: 1991

## Referències

* ↑ Sam, Abrams «Francesc Parcerisas, traductor /». Caràcters.
* ↑ Alonso, Vicent. «Parcerisas i la màgia de la traducció». El Pais, 23-05-2013. [Consulta: 11 novembre 2022].
* ↑ Amengual, Josep «La colección Clàssics Moderns y la creación del canon de la literatura universal reciente». Negritas y Cursivas, 20-01-2017.
* ↑ Epistolari Jordi Arbonès & Francesc Parcerisas. A cura de Jordi Mas López. Lleida: Punctum, 2016. ISBN 978-84-943779-8-3.
* ↑ Alsina i Keith, Victòria «La traducció d'estil. The Waves, de Virgínia Woolf, traduït per Maria-Antònia Oliver». Quaderns. Revista de Traducció, 2014, pàg. 85-105.
# Homewood Canyon-Valley Wells

Homewood Canyon-Valley Wells és una població dels Estats Units a l'estat de Califòrnia. Segons el cens del 2000 tenia 75 habitants.

## Demografia

Segons el cens del 2000, Homewood Canyon-Valley Wells tenia 75 habitants, 35 habitatges, i 24 famílies. La densitat de població era de 0,5 habitants/km².
Dels 35 habitatges en un 17,1% hi vivien nens de menys de 18 anys, en un 54,3% hi vivien parelles casades, en un 5,7% dones solteres, i en un 28,6% no eren unitats familiars. En el 25,7% dels habitatges hi vivien persones soles el 20% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,14 i el nombre mitjà de persones que vivien en cada família era de 2,44.
Per edats la població es repartia de la següent manera: un 17,3% tenia menys de 18 anys, un 2,7% entre 18 i 24, un 17,3% entre 25 i 44, un 33,3% de 45 a 60 i un 29,3% 65 anys o més.
L'edat mediana era de 52 anys. Per cada 100 dones de 18 o més anys hi havia 82,4 homes.
La renda mediana per habitatge era de 12.109 $ i la renda mediana per família de 12.109 $. Els homes tenien una renda mediana de 0 $ mentre que les dones 0 $. La renda per capita de la població era de 7.999 $. Entorn del 29,6% de les famílies i el 21,4% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Homewood Canyon-Valley Wells». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 18 juliol 2010].
* ↑ «Geographic Comparison Table- Homewood Canyon-Valley Wells». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Óscar Miñambres Pascual

Óscar Miñambres Pascual (Madrid, 1 de gener de 1981) és un futbolista professional madrileny. Juga habitualment a la demarcació de lateral dret. Durant la seva trajectòria professional ha patit dues grans lesions de genoll que l'han mantingut lluny dels terrenys de joc durant mesos. El juny del 2007 va fitxar per l'Hèrcules Club de Futbol, però a causa de les seves lesions va decidir deixar l'equip alacantí per abandonar definitivament el futbol professional.

## Trajectòria esportiva

Miñambres va formar part de les categories inferiors del Reial Madrid CF fins a l'any 2002, quan va començar a jugar amb el primer equip. El seu debut a Primera Divisió va ser el 10 de febrer del 2002, al Bernabéu, davant la UD Las Palmas, guanyant per un contundent 7-0. A la temporada 2004-2005 va ser cedit a l'Espanyol, on no va gaudir d'oportunitats a causa d'una greu lesió de genoll, que li va impedir jugar fins a final de la temporada.
Una vegada va tornar al Reial Madrid, i sense disputar cap partit, va tornar a lesionar-se del genoll, impedint-li jugar en tota la temporada. Al desembre del 2006 va tornar a jugar després de diversos anys lesionat.
En finalitzar el seu contracte amb el Reial Madrid, va fitxar per l'Hércules CF, on només va poder entrenar-se un cop, decidint retirar-se del futbol degut als seus problemes físics al genoll esquerre.

## Palmarès
### Campionats estatals

| Títol | Club | País | Any |
| Supercopa d'Espanya | Reial Madrid | Espanya | 2001 |
| Lliga espanyola | Reial Madrid | Espanya | 2003 |
| Supercopa d'Espanya | Reial Madrid | Espanya | 2003 |
| Lliga espanyola | Reial Madrid | Espanya | 2007 |

### Campionats internacionals

| Títol | Equip | País | Any |
| Lliga de Campions | Reial Madrid | Espanya | 2002 |
| Supercopa d'Europa | Reial Madrid | Espanya | 2002 |
| Copa Intercontinental | Reial Madrid | Espanya | 2002 |

## Enllaços externs

* Perfil de Miñambres a Terra.com (castellà)
* Estadístiques a transfermarkt.de (alemany)
# Bromme

Bromme va ser un constructor estatunidenc de cotxes de competició.
Bromme va competir al campionat del món de la Fórmula 1 a 4 temporades, les dels anys 1951, 1952, 1953 i 1954.
Va disputar només la cursa del Gran Premi d'Indianapolis 500, no competint a cap més prova del campionat del món de la F1.

## Resultats a la F1

| Temporada | Pilot | Classificació | Retirada | Resultats |
| 1951 | Rodger Ward | Ret | Pèrdua d'oli | Resultats |
| 1952 | Spider Webb | Ret | Pèrdua d'oli | Resultats |
| 1953 | Bob Scott | Ret | Pèrdua d'oli | Resultats |
| 1954 | Spider Webb | Ret | Bomba del combustible | Resultats |
# Salih Muslim

Salih Muslim Muhammad (Kobani, 1951) és un polític kurd, co-president del Partit de la Unió Democràtica entre 2010 i 2017, un partit sirià afiliat al Partit dels Treballadors del Kurdistan i el membre més poderós de l'oposició kurda en la Guerra civil siriana. És també el coordinador de diputats del Comitè Nacional de Coordinació pel Canvi Democràtic.
Muhammad es va començar a implicar en el moviment kurd durant la dècada dels 70 del segle xx quan estava estudiant enginyeria a la Universitat Tecnològica d'Istanbul i sota la influència de la lluita de Mustafa Barzani contra el govern de l'Iraq, el fracàs del qual el va esperonar a una actitud més activa. En acabar la universitat va treballar com a enginyer a l'Aràbia Saudita abans del seu retorn a Síria durant la dècada dels anys 90.
L'any 1998 es va afiliar al Partit Democràtic del Kurdistan de Síria, la branca siriana del Partit Democràtic del Kurdistan. L'any 2003 el deixaria, desil·lusionat pel fracàs del partit en assolir els seus objectius, i s'uniria a la nova formació Partit de la Unió Democràtica (PYD) convertint-se en membre del seu Consell Executiu. L'any 2010 seria escollit cap del partit. Aquell mateix any, després que ell i la seva esposa fossin empresonats a Síria, fugiria a un camp de la Unió Patriòtica del Kurdistan (PUK) a l'Iraq. Tanmateix, en iniciar-se la revolta contra Baixar al-Àssad retornaria a Qamishli al març de 2011.
Durant una entrevista amb la periodista de la BBC News Orla Guerin l'agost de 2012, Muhammad negà "enllaços operacionals" amb el PKK. També afegí que havia estat entrant i sortint de la presó anualment des de 2003 sota el govern de Baixar al-Àssad.
El 24 de febrer de 2018 Muslim va ser detingut a República Txeca quan es trobava a la capital, Praga, representant al TEV-DEM kurd. La detenció va ser anunciada pel govern turc. El govern de Turquia havia demanava la seva detenció des de gener de 2018.

## Referències

* ↑ «More Kurdish Cities Liberated As Syrian Army Withdraws from Area». Rudaw, 20-07-2012. [Consulta: 25 juliol 2012].
* ↑ «Saleh Muslim Mohammed». Carnegie Middle East Center. Arxivat de l'original el 2013-04-29. [Consulta: 26 juliol 2012].
* ↑ «Crisis in Syria boosts Kurdish hopes». BBC World News.
* ↑ «Kurdish Syrian ex-leader Salih Muslim arrested in Prague». [Consulta: 26 febrer 2018].
# Lieja-Bastogne-Lieja 1893

La Lieja-Bastogne-Lieja 1893 fou la 2a edició de la clàssica ciclista Lieja-Bastogne-Lieja. Es va disputar el 28 de maig de 1893 sobre un recorregut de 250 km. La victòria fou pel belga Léon Houa, que ja havia guanyat la primera edició, i que va recórrer la distància en 10h 42' 00", a una mitjana de 23,36 km/h. Aquesta edició va estar reservada a ciclistes amateurs i va ser organitzada per la S.C. Liégeois.

## Resultats

| | Ciclista | Temps |
| 1 | Léon Houa (BEL) | 10h 42' 00" |
| 2 | Michael Borisowski (BEL) | + 30' 00" |
| 3. | Charles Collette (BEL) | + 32' 00" |
| 4 | Richard Fischer (BEL) | + 52' 00" |
| 5 | Louis Rasquinet (BEL) | + 1h 00' 00" |
| 6 | René Nulens (BEL) | + 1h 24' 00" |
| 7 | Henri Thanghe (BEL) | + 1h 30' 00" |
| 8 | Degraa (BEL) | + 1h 36' 00" |
| 9 | Lucien Loppart (BEL) | + 2h 08' 00" |
| 10 | Van Haerne (BEL) | + 2h 15' 00" |

## Referències

* ↑ «Par-ci par-là». Le Véloce-sport, maig 1893, pàg. 448. ISSN: 1270-6655 [Consulta: 27 febrer 2012].
* ↑ «Liège-Bastogne-Liège». memoire-du-cyclisme.eu. [Consulta: 27 gener 2014].
# Cnèmida

Les cnèmides (grec antic knêmis) eren un element de protecció de la tíbia que es feien servir durant l'Antiguitat a Grècia.
Realitzades a partir de fulles de bronze martellejat i eventualment decorat, aquestes canyelleres eren manufacturades anatòmicament per a cada combatent. Adaptades a la seva morfologia, l'elasticitat del metall les mantenia al seu lloc al voltant de les cames i no necessitaven corretges per fixar-les. Destinades a protegir els tipus de soldat d'infanteria pesant com l'hoplita durant el combat cos a cos, les cnèmidas cobrien el conjunt de la part inferior de la cama, des de l'articulació del turmell fins a sota del genoll i completaven l'armament defensiu constituït per l'aspis, la cuirassa i el casc, no deixant, per tant, cap part del seu cos exposada a l'adversari.
Per als hoplites, ciutadans de les tres primeres classes censatàries d'Atenes, les cnèmides havien de ser adquirides com la resta de l'equipament per compte del combatent.
A l'edat mitjana, el seu paper va ser substituït per unes d'equivalents, però que rodejaven tota la cama: les gamberes.

## Galeria

* Cnèmida grega
* Cnèmida tràcia trobada a Romania
* Cnèmida tràcia trobada a Romania

## Referències

* Pierre Ducrey, Guerre et guerriers dans la Grèce antique, Hachette Littératures, col. Pluriel, París, 1999 (reedició) ISBN 2-01-278986-2.

## Enllaços externs

             A Wikimedia Commons hi ha contingut multimèdia relatiu a: Cnèmida
# Ichamati

«Ichamati» té aquests significats:
* Ichamati (districte de Pabna), riu del districte de Pabna a Bangladesh, branca del Ganges
* Ichamati (districte de Nadia), riu de Bangladesh al districte de Nadia, branca del Matabhanga, una derivació del Ganges
* Ichamati (districte de Dacca), riu de Bangladesh al districte de Dacca que desaigua al Meghna prop de Munshiganj
# Óscar Valero Navarro

Óscar Valero Navarro (Saragossa, 28 d'agost de 1985) és un futbolista aragonès, que ocupa la posició de defensa.

## Trajectòria

Després de militar a la UD Casetas i al CD Mirandés, el 2005 entra a la disciplina del Reial Saragossa, per a jugar amb el seu filial. A la campanya 07/08 hi debuta amb el primer equip a la màxima categoria, tot jugant quatre partits eixe any.
L'estiu del 2009 fitxa pel CF Atlético Ciudad, de Segona Divisió B.

## Enllaços externs

* Fitxa del jugador
# Buderscheid

Buderscheid (en luxemburguès: Bidscht; en alemany: Buderscheid) és una vila i capital de la comuna de Goesdorf situada al districte de Diekirch del cantó de Wiltz. Està a uns 38 km de distància de la ciutat de Luxemburg.

## Referències

* ↑ «Buderscheid». [Consulta: 2 octubre 2015].
# Limos

Limos (en grec antic λιμός), és la deessa de la fam en la mitologia grega.
S'oposa tant a Demèter, deessa de l'agricultura, com a Plutó, el déu de la riquesa. Va ser engendrada per Eris (filla de Nix), la Discòrdia, com una plaga per castigar la humanitat. Algunes fonts la consideren un esperit o dimoni, ja que aquest concepte i el de déu menor estaven força barrejats al politeisme grec. Se la representa com una dona amb la mandíbula sempre oberta, ulls esbatanats i aspecte descuidat. Pot estar amagada per assaltar els homes o jeure sense forces a l'entrada de l'inframón. Va jugar el paper de botxí amb alguns mortals, com en el cas d'Erisícton, al que la deessa Demèter va castigar a patir una fam insaciable.

## Referències

* 1 2 Grimal, Pierre. Diccionari de mitologia grega i romana. Barcelona: Edicions de 1984, 2008, p. 330. ISBN 9788486061972.
* ↑ Atsma, Aaron J. «imos - Greek God or Spirit of Hunger & Famine (Roman Fames)» (en anglès). Theoi Project. [Consulta: 8 agost 2020].
Viccionari
# Ian Scheckter

Ian Scheckter va ser un pilot de curses automobilístiques sud-àfricà que va arribar a disputar curses de Fórmula 1.
Va néixer el 22 d'agost del 1947 a East London, Sud-àfrica. És germà del també pilot Jody Scheckter campió de la F1 a la temporada 1979.

## A la F1

Ian Scheckter va debutar a la tercera cursa de la temporada 1974 (la 25a temporada de la història) del campionat del món de la Fórmula 1, disputant el 30 de març del 1974 el Gran Premi d'e Sud-àfrica al circuit de Kyalami.
Va participar en vint curses puntuables pel campionat de la F1, disputades en quatre temporades consecutives (1974-1977) aconseguint un desè lloc com a millor classificació en una cursa i no assolí cap punt pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Posició | Punts |
| 1974 | Team Gunston | Lotus | Cosworth | ARG | BRA | SUD 13 | ESP | BEL | MON | SUE | HOL | FRA | GBR | ALE | | | | | | | - | 0 |
| 1974 | Hesketh Racing | Hesketh | Cosworth | | | | | | | | | | | | AUT NVQ | ITA | CAN | USA | | | - | 0 |
| 1975 | Lexington Racing | Tyrrell | Cosworth | ARG | BRA | SUD Ret | ESP | MON | BEL | | | | | | | | | | | | - | 0 |
| 1975 | Frank Williams Racing Cars | Williams | Cosworth | | | | | | | SUE Ret | | | | | | | | | | | - | 0 |
| 1975 | Frank Williams Racing Cars | Williams | Cosworth | | | | | | | | HOL 12 | FRA | GBR | ALE | AUT | ITA | USA | | | | - | 0 |
| 1976 | Lexington Racing | Tyrrell | Cosworth | BRA | SUD Ret | O.USA | ESP | BEL | MON | SUE | FRA | GBR | ALE | AUT | HOL | ITA | CAN | USA | JPN | | - | 0 |
| 1977 | Team Rothmans International | March | Cosworth | ARG Ret | BRA Ret | SUD | O.USA | ESP 11 | MON NVQ | BEL Ret | SUE Ret | FRA NC | GBR Ret | ALE Ret | AUT Ret | | | | | | - | 0 |
| 1977 | Team Rothmans International | March | Cosworth | | | | | | | | | | | | | HOL 10 | ITA Ret | USA Ret | CAN Ret | JPN | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 20 | 0 | 0 | 0 | 0 | 0 |